חוק לתיקון פקודת מס הכנסה (תיקון מס' 244), התשע"ח-2017
הצעת חוק ממשלתית, הכנסת ה-20
פורסם: ספר החוקים, חוברת 2677, עמ' 84, 2017-12-28T00:00:00+02:00
חוק לתיקון פקודת מס הכנסה (תיקון מס' 244), התשע"ח–2017 (להלן – התיקון), התקבל בקריאה השנייה והשלישית ביום ז' בטבת התשע"ח (25 בדצמבר 2017). בתיקון נקבע שבקביעת הכנסתו החייבת של יהלומן יימדד המלאי העסקי לפי עלותו, וכן ששר האוצר, באישור ועדת הכספים של הכנסת, רשאי לקבוע את אופן מדידת עלות המלאי. בנוסף, רשאי השר לקבוע, לסוגי יהלומים, שהמלאי העסקי יימדד שלא לפי עלותו ואת אופן המדידה. עוד נקבע לבטל את הליכי השומה והערעור הייחודיים שחלים כיום לגבי יהלומנים ולקבוע שלגביהם יחולו ההליכים הנהוגים היום לכלל הנישומים. נוסף על כך, נקבע שמנהל רשות המסים ידווח לוועדת הכספים של הכנסת על יישומו של התיקון וזאת לאחר 30 חודשים מיום תחילתו.